cyanic-selkie/wikianc huggingface dataset:
Kehä (geometria)
Pii
Ympyrän kehän pituutta on osattu laskea varsin kauan. Oleellista oli verrata kehän ympärysmittaa sen halkaisijaan, jolloin osamäärästä saadaan suhdeluku \pi. Piistä on ollut historian kuluessa käytössä erilaisia likiarvoja, joilla ympyrän kehään ja pinta-alaan liittyvät laskelmat on suoritettu. Yleensä riittää likiarvo.
Prästträsket
Maantiede
Jomalan alueella sijaitsee neljä järveä, joista Prästträsket on laajin. Kolme muuta ovat Kungsöfjärden, Degerbergstjärnen ja Katthavet. Vargsundetista osa sijaitsee Jomalassa.
Kehä (geometria)
Kehän pituus
Kehän pituus p saadaan kun ympyrän säde on r ja halkaisija d.
Prästträsket
Maantiede
Suomessa on kolme Prästträsket-nimistä järveä. Suurin niistä sijaitsee Porvoossa, ja sen virallinen suomenkielinen nimi on Papinjärvi. Kolmas Prästträsket sijaitsee Finströmissä noin kolmetoista kilometriä pohjoiseen Jomalan Prästträsketistä. Porvoon Papinjärven ohella Suomessa on kolme Papinjärveä, ne sijaitsevat Virroilla (Papinjärvi (Virrat)), Oulussa (Papinjärvi) ja Enontekiöllä. Yhteensä Prästträsket/Papinjärvi-nimisiä vähintään hehtaarin laajuisia vakavesiä on siten kuusi.
Kehä (geometria)
Kehän pituus
Kehä on pienin mahdollinen piiri, jolla voi ympäröidä annetun kokoisen pinta-alan.
Kaareutuminen
Kehän kaarevuus on kaarevuussäteen käänteisluku. Mitä voimakkaamin kehä kaareutuu, sitä pienemmäksi sen säde tulee. Kaarevuuden \kappa ja kaarevuussäteen R välillä on voimassa
Eri ulottuvuudet
Ympyrän kehä on kaksiulotteiseen avaruuteen piirretty kuvio. Yksiulotteinen vastine kehälle olisi lukusuoralla oleva pistejoukko, jonka etäisyys annetusta pisteestä on vakio. Lukusuoralla vain kaksi pistettä toteuttaa tämän ehdon. Kolmiulotteisessa avaruudessa eli tilassa kehän vastine on tyhjä pallokuori, koska kuoren pisteet sijaitsevat yhtä kaukana pallon keskipisteestä.
Analyyttinen geometria
Kehän yhtälö on sama kuin ympyrän yhtälö johtuen analyyttisen geometrian nimityksestä. Koska etäisyyden tulee olla r, saadaan pisteeseen piirretyn ympyrän kehän yhtälöksi Josta saadaan poistamalla sulut potensseista ympyrän yhtälön normaalimuoto:
Etymologia
Kehä esiintyy suomen lähi- ja etäsukulaiskielissä ulkoasultaan melko samantapaisena, vaikka etäsukulaiskielissä sanan vanhahtava muoto (alkuperäinen *kečä) on dominoi voimakkaammin. Sukulaiskielissä vastaava sana merkitsee kehän lisäksi myös auringon kehä, päivä, rengas, vanne ja merran vanne. Joka tapauksessa sanan ensimmäinen esiintyminen kirjoitetussa suomenkielisenä on Agricolan tekstissä.
Visulahti (kaupunginosa)
Visulahti on Mikkelin 28. kaupunginosa valtatie 5:n (Kuopiontie) varressa. Se sijaitsee noin viisi kilometriä keskustasta itään päin. Kaupunginosassa sijaitsee muun muassa Sairilan koulu, Sairilan koulukoti, Tertin kartano ja Visulahden matkailukeskus vesihuvipuistoineen ja leirintäalueineen. Kaupunginosan nimi viittaa Saimaan Ukonvetenä tunnetun osan pohjoisreunassa sijaitsevaan lahden nimeen.
Kaupunginosan alueella sijaitsee useita pieniä järviä tai lampia. Esimerkiksi Kuopiontien pohjoispuolella ja Tertin kartanon lounaispuolella sijaitsee runsaan seitsemän hehtaarin laajuinen Säkälampi.
Historia
Paikka on vanhalta nimeltään Visulahden pitäjä. Matkailukeskuksen vieressä on ristiretkien aikainen kalmisto. Purolaaksontien risteyksessä on pari helposti löydettävissä olevaa kuppikiveä. Haudat ja esinemuodot ovat samanlaisia kuin lähellä olevassa Tuukkalan kalmistossa.
Alueella järjestettiin Jurassic Rock -festivaali vuosina 2007–2013.
Calcutta (Taxi Taxi Taxi)
Calcutta (Taxi Taxi Taxi) on ensimmäinen Dr. Bombayn levyttämä kappale. Se julkaistiin huhtikuussa 1998. Kappale julkaistiin hänen debyyttialbumillaan Rice and Curry. Se on myöhemmin julkaistu muun muassa Dr. Bombay -nimikkeen takana olevan Jonny Jakobsenin vuoden 2007 kokoelma-albumilla The Hits.
Ferrari F355
Ferrari F355 on Ferrarin vuosina 1994–1999 valmistama urheiluauto. Sen edeltäjä on Ferrari 348, ja seuraaja Ferrari 360.
Autoa on valmistettu coupé-korisena Berlinettana, Targa-kattoisena GTS:nä sekä avomallisena Spiderina. Kaikissa malleissa on käytetty samaa 3,5-litraista V8-moottoria, jonka maksimiteho on noin 380 hv. Moottori oli esittelyhetkellään litrateholtaan yksi maailman tehokkaimmista vapaasti hengittävistä sarjavalmisteisista autoista.
Yleistä
Auton ensiesittely tapahtui Geneven autonäyttelyssä maaliskuussa vuonna 1994. Alkuun auto oli saatavilla sekä coupé-korisena Berlinettana ja targa-kattoisena GTS:nä. Targassa on irrotettava kattopaneelit, jotka pystyy sijoittamaan ajon ajaksi istuimien taakse. Vuonna 1995 esiteltiin myös Spider-avomalli. Jäykimmästä koristaan johtuen ajo-ominaisuuksiltaan paras malli on kovakattoinen Berlinetta. Auto muodostui markkinoilla erittäin menestyksekkääksi ja siitä tuli silloin kaikkien aikojen eniten myyty Ferrari-malli. Se myös paransi yhtiön heikkoa taloudellista tilannetta merkittävästi. Auton kokonaistuotantomääräksi saatiin noin 12 000 kappaletta.
Tekniikkaa
vasen|pienoiskuva|Ferrari F355 Spider Koriltaan auto on kaksipaikkanen ja keskimoottorinen. Kori on alumiinia ja terästä. Jousitus on kuljettajan säädettävissä erikseen normaaliin ja sporttiseen ajoon. Takavetoisen auton tasauspyörästössä käytetään 40 prosenttista lukkoa. Vaihteisto on mekaanisesti toimiva 6-portainen manuaali. Ensiesittely oli syksyllä 1997 ja keväästä 1998 lähtien autoon oli saatavilla ensimmäisenä sarjavalmisteisena autona F1-autoista tutut rattiin sijoitetut vaihdevalitsimet. Tällä vaihtoehdolla valmistetun auton mallimerkinnän edestä poistettiin F-kirjain ja sitä markkinoitiin nimellä 355F1. Kyseessä on kuitenkin manuaalivaihteisto, jossa on hydraulisesti ohjattu kytkin. Vaihteenvaihto toimii kuitenkin elektronisesti vain 150 millisekunnissa.
YleX
pienoiskuva|upright|YleX:n logo vuosina 2003–2011. pienoiskuva|upright|YleX:n tunnus vuosina 2011–2012. pienoiskuva|upright|YleX:n logo vuosina 2012–2015. YleX on Ylen uuteen musiikkiin ja populaarikulttuuriin keskittynyt musiikkimedia, joka tekee sisältöä muun muassa radioon, Yle Areenaan, YouTubeen, Instagramiin ja Tiktokiin. Sen edeltäjä oli Radiomafia, joka jakaantui YleX:ksi ja sittemmin lakkautetuksi YleQ:ksi tammikuun 2003 radiouudistuksessa.
Chace Crawford
Christopher Chace Crawford (s. 18. heinäkuuta 1985 Lubbock, Texas, Yhdysvallat) on yhdysvaltalainen näyttelijä. Hänet tunnetaan parhaiten Nate Archibaldin roolista Gossip Girl -televisiosarjassa.
YleX
Suurin osa kanavan kuuntelijoista on 15–34-vuotiaita. Finnpanelin mukaan YleX tavoitti lokakuusta 2021 joulukuuhun 2021 päivittäin 222 000 suomalaista ja viikoittain 535 000 suomalaista.
Ferrari F355
Tekniikkaa
Jarrut olivat lukkiutumattomat, mutta kuljettaja pystyy kytkimestä valitsemaan ne toimimaan myös perinteisesti. Vuonna 1996 mallissa esiteltiin uusina turvavarusteina kuljettajan ja matkustajan turvatyynyt. Samalla ratti vaihdettiin alkuperäistä suurempikehäiseksi.
Chace Crawford
Elämäkerta
Crawford syntyi 18. heinäkuuta 1985 Lubbockissa, Texasissa. Hänen isänsä on ihotautilääkäri ja äiti opettaja. Crawfordilla on nuorempi sisar Candice Crawford, joka oli Miss Missouri USA 2008. Hän asui perheineen Bloomingtonissa, Minnesotassa neljä vuotta. Sitten hän muutti Planon kaupunkiin, Texasiin, jossa hän valmistui Trinity Christian Academy -lukiosta. Opiskelun aikana Crawford työskenteli Abercrombie & Fitch -vaateliikkeessä ja toimi Hollisterin mallina. Lukion jälkeen Crawford muutti Malibuun, Kaliforniaan, missä hän kävi Pepperdinen yliopistoa ja opiskeli markkinointia ja journalismia.
YleX
Ohjelmakartta
Lähde: YleX
Christian Nørgaard
Christian Thers Nørgaard (s. 10. maaliskuuta 1994 Kööpenhamina) on tanskalainen jalkapalloilija, pelipaikaltaan keskikenttäpelaaja. Hän on pituudeltaan 187-senttimetrinen. Hän edustaa Englannin Valioliigaan kaudeksi 2021–2022 noussutta Brentfordia. Hän on pelannut Tanskan maajoukkueessa syyskuusta 2020 alkaen.
YleX
YleX Aamu
Arkiaamuisin YleX:n ohjelman aloittaa YleX Aamu. Kello 6.30–10.00 esitettävää aamuohjelmaa juontavat Jenni Poikelus, Jere Pehkonen ja Mika Parikka
Christian Nørgaard
Seurajoukkueura
Nørgaard pelasi kotimaassaan Lyngbyn junioreissa. Hän siirtyi tammikuussa 2012 saksalaisseura Hamburger SV:hen mutta ei saanut peliaikaa edustusjoukkueessa ja palasi 1,5 vuoden kuluttua Tanskaan, tällä kertaa Brøndbyn joukkueeseen. Hän pelasi joukkueessa Tanskan Superliigaa 116 ottelun verran ja teki niissä yhdeksän liigamaalia. Viimeisellä kaudellaan 2017–2018 hän voitti Tanskan cupin. Hän pelasi Eurooppa-liigan karsinnoissa neljänä kautena yhteensä 16 ottelua, mutta paikkaa lohkovaiheeseen ei kertaakaan tullut.
YleX
Uuden musiikin X
Uuden musiikin X lähetetään arkisin kello 10.00–12.00. Anne Lainto ja Renaz Ebrahimi esittelevät ohjelmassa tärkeimpiä kotimaisia ja ulkomaisia uutuuskappaleita sekä niiden tekijöitä. Ohjelmassa esitellään myös viikoittain yksi omakustanteena tai pienlevy-yhtiöllä julkaiseva tuore kotimainen artistilahjakkuus YleX Nosteessa -osiossa. Uuden musiikin X kokoaa myös viikoittain "Parasta NYT" -listaa.
YleX Etusivu
YleX Etusivu on nuorille suunnattu asiaohjelma, joka tulee YleX:ltä joka arkipäivä kello 12.00–14.00. Ohjelmassa käsitellään ajankohtaisia uutisaiheita. Ohjelmaa juontaa Anni Saastamoinen.
YleX Iltapäivä
YleX Iltapäivää juontavat Aino "Aikku" Kurkinen ja Lloyd Libiso.
YleX Ilta
YleX Ilta on maanantaista torstaihin kello 17.00–20.00 lähetettävä ohjelma, joka korvasi vuoden 2017 alussa YleX Jatkot -ohjelman. Sitä juontaa Womma Seppälä.
YleX Viikonloppu
YleX Viikonloppu on lauantaisin ja sunnuntaisin kello 13.00–17.00 lähetettävä ohjelma, jonka juontajana toimii Melina Mäkelä.
Ohjelmiston historia
Alun perin YleX Aamua juonsivat Radiomafian Aamusta siirtyneet Mikko ”Peltsi” Peltola ja Juuso Myllyrinne sekä Juha Lahti. Myllyrinne lopetti vuoden 2004 lopussa, jonka jälkeen Peltolan kanssa juonsivat Ile Uusivuori ja Marja Hintikka. Aamussa aikaisemmin kuultuja ovat myös muut YleX:ltä tutut persoonat, kuten Venla Kokkonen ja Olli Junes. YleX Aamu vakiintui nykymuotoonsa syyskuussa 2015, kun Ile Uusivuoren lopetettua saman vuoden heinäkuussa, Aamua alkoivat juontamaan Saara Sarvas, Samuel Nyman ja Tommi Manninen.
YleX:n ohjelmakarttaa uudistettiin vuoden 2011 alussa, jolloin YleX Tänään -ohjelman korvasi Etusivu, X-ryhmän korvasi Uuden musiikin iltavuoro ja uusina ohjelmina aloittivat muun muassa Uuden musiikin aamuvuoro ja Oma lista. YleX Toiveet teki paluun lauantai-iltaan. Pitkäaikaiset, jo Radiomafian ajoilta peräisin olleet ohjelmat Metalliliitto, Tiistain tanssi-ilta ja Suomen virallinen lista jäivät pois jo edellisen uudistuksen aikaan, vuoden 2010 alussa.
Vuonna 2012 suurin osa erikoisohjelmista jäi pois ja arki-illoissa aloitti uusi ohjelma YleX Jatkot, jota juonsivat aluksi Ville ”Viki” Eerikkilä ja Jani Nivala, sittemmin Eerikkilä ja Toni Laaksonen ja myöhemmin Jenni Poikelus ja Alma Hätönen. Ohjelma tuli maanantaista torstaihin kello 19–22. Viikon parhaat palat kuultiin sunnuntaina samaan aikaan. YleX Viikonlopun juontajana aloitti Anne Lainto. Aiemmin ohjelmaa juonsivat Matleena Myllyrinne ja Jenni-Maarit Koponen. Koe-eläinpuisto siirtyi YleX:ltä Radio Suomen puolelle. Vuoden 2012 lopussa Kaarle ja Erno raskaana -ohjelma loppui. Uusina ohjelmina aloittivat Uuden musiikin ratsia, Sunnuntaisirkus sekä Oman listan korvannut Suorana: Virtanen. Lisäksi tapahtui vähäisiä juontajavaihdoksia.
Syksyllä 2013 Suorana: Virtanen -ohjelman korvasi Maailman toiseksi paras radioshow -ohjelma. Alkuvuodesta 2014 Cristal Snown ja Kristiina Wheelerin juontama Sunnuntaisirkus uudistui, kun Wheeler jätti ohjelman. Ohjelmapaikalla aloitti Cristal Snow’n ja Saara Sarvaksen juontama Supersunnuntai. Saara Sarvas vaihtui vuoden 2015 keväällä Alma Hätöseen, sillä Sarvas muutti YleX Aamuun.
Vuoden 2014 helmikuussa YleX Iltapäivän korvasi YleX Jälki-istunto -niminen ohjelma, jonka juontajina toimivat Juuso "Mäkkäri" Mäkilähde, Ville "Viki" Eerikkilä ja Jenni Poikelus.
Vuoden 2016 tammikuussa Poikelus ja Hätönen -ohjelma korvasi Jälki-istunnon.
16. joulukuuta 2016 lähetettiin historian viimeinen Parasta Ennen! -lähetys. Ohjelman paikalle siirtyi DJ Orionin ohjelma, joka oli totuttu kuulemaan Parasta Ennen! -ohjelman jälkeen.
Vuonna 2017 YleX Aamusta jäivät pois Samuel Nyman ja Tommi Manninen. Uudet juontajat olivat YleX:lle NRJ:n aamuohjelmasta palanneet Juuso "Köpi" Kallio ja Ville "Viki" Eerikkilä. YleX Jatkot vaihtui YleX Ilta: Kareisen Jani -nimiseksi ohjelmaksi. Myös YleX Himotuimmat loppui, jonka tilalle tuli Ida Karimaan luotsaama Uuden musiikin viikko. Lauantai-illassa klo 20–22 aloitti uusi ohjelma DJ Mista S.
Vuoden 2018 alussa arki-iltojen ohjelmistoon tuli neljä uutta klo 20-22 lähetettävää uuden musiikin erikoisohjelmaa; maanantaisin uuden vaihtoehtomusiikin ohjelma Miikka Koivisto, tiistaisin uuden bassomusiikin ohjelma Matti 8 & Sonny, keskiviikkoisin uuden klubimusiikin ohjelma Rony Rex ja torstaisin uuden rock-musiikin ohjelma Teppo Vapaus. Samalla Uuden musiikin iltavuoro -ohjelma loppui, ja Uuden musiikin aamuvuoro piteni kaksituntiseksi ja sai uuden nimen; Uuden musiikin X. Myös YleX Ilta -ohjelma sai uuden ohjelmapaikan; ma-to klo 17-20 (aiemmin 19-22) ja samalla Poikelus & Hätönen -ohjelma lyheni kolmetuntiseksi.
Musiikki
YleX:n soittama musiikki koostuu soittolistasta sekä toimittajien itse valikoimasta musiikista.
Kanavan musiikkipäällikkönä on toiminut elokuusta 2016 alkaen DJ Orkidea (Tapio Hakanen). Vuosina 2013–2016 musiikkipäällikkönä toimi Peppi Puljujärvi.
Chace Crawford
Ura
Crawfordin ensimmäinen elokuvarooli oli Renny Harlinin ohjaamassa yliluonnollisessa trillerissä The Covenant vuonna 2006. Seuraavana vuonna Crawford teki ensiesiintymisensä televisiossa, kun hän sai The CW -televisiokanavan Gossip Girl -sarjasta Nathaniel Archibaldin roolin.
Tammikuussa 2009 Crawford esiintyi Leona Lewisin musiikkivideossa ”I Will Be”, jossa hän esitti artistin poikaystävää. Samana vuonna Crawford nimettiin People-lehdessä ”kesän kuumimmaksi poikamieheksi”. Hän myös esiintyi Do Something -hyväntekeväisyysjärjestön Teens For Jeans -kampanjassa.
Vuonna 2010 Crawford näytteli narkomaania nimeltä White Mike elokuvassa Twelve, jonka ohjasi Joel Schumacher. Elokuva perustuu samannimiseen romaaniin, jonka on kirjoittanut Nick McDonnell. Elokuva sai ensi-iltansa Sundancen elokuvajuhlilla 31. tammikuuta 2010. Samana vuonna Crawford oli sopinut näyttelevänsä Footloose-elokuvan uudelleenfilmatisoinnissa, mutta lopulta vetäytyi projektista. Elokuvan päärooli meni lopulta Kenny Wormaldille.
Kesäkuussa 2010 varmistui, että Crawford osallistuu indie-elokuvaan nimeltä Peace, Love & Misunderstanding, jossa olivat mukana myös näyttelijät Jane Fonda ja Catherine Keener. Chace näyttelee elokuvassa sodanvastaista poikaa nimeltä Cole, joka on rakastunut Fondan roolihahmon tyttäreen.
Kesäkuussa 2011 Crawford sai pääroolin elokuvassa, joka kertoo murhasta syytetystä eteläamerikkalaisesta miehestä. Elokuva perustuu Nobel-palkinnon voittaneen kirjailija Nadine Gordimerin vuoden 1998 romaaniin The House Gun. Elokuva kertoo rikkaasta, vapaamielisestä eteläafrikkalaista miehestä, jota näyttelee Pierce Brosnan ja joka palkkaa mustan lakimiehen puolustamaan poikaansa Duncania (Crawford), jota syytetään oman ystävänsä tappamisesta apartheidin jälkeisessä Etelä-Afrikassa.
Heinäkuussa 2011 Crawford valittiin näyttelemään elokuvaan Mitä odottaa kun odotat, jonka on käsikirjoittanut Heidi Murkoff. Hänen vastanäyttelijöitään ovat Cameron Diaz ja Jennifer Lopez. Elokuvan kuvaukset alkoivat heinäkuussa 2011, ja se julkaistiin 18. toukokuuta 2012.
Chase Crawford on myös näytellyt Amazon Primen hittisarjassa The Boys, Deep- nimistä supersankaria
Ferrari F355
Moottori
Vesijäähdytteinen V8-moottori on johdannainen 348-mallissa käytetystä moottorista. Iskutilavuudeltaan se oli kuitenkin 0,1 litraa suurempi ja siinä käytettiin viisiventtiilitekniikkaa. Esittelyhetkellään 355:n moottorin litrateho oli yksi suurimmista vapaastihengittävissä autoissa nähdyistä. Pitkittäin asennetun moottorin V-kulma on 90 astetta ja kokonaispaino 168 kg. Vuonna 1996 moottorinohjausjärjestelmää päivitettiin pienempipäästöiseksi. Alkupään malleja kutsutaankin tässä suhteessa 2.7-malleiksi ja vuodesta 1996 eteenpäin valmistettuja auto 5.2-malleiksi. Ohjausjärjestelmän muutoksen yhteydessä auton maksimiteho hieman laski.
F355 Challenge
Vuonna 1996 esiteltiin F335 Challenge -malli, joka oli tarkoitettu kilpailemaan omassa merkkiluokassaan. Auto on mitoiltaan ja moottoriltaan identtinen normaalimallin kanssa. Ainoana erona on autoon asennetut kuppi-istuimet, suurempi spoileri ja turvakaaret. F355 Challenge ei ole katukelpoinen ja sitä on valmistettu ainoastaan 109 kappaletta.
Serie Fiorano
F355-tuotannon loppuvaiheissa Maranellossa valmistettiin vielä 100 kappaleen erikoiserä Serie Fiorano -erikoismallia. Autoissa on hieman normaalia matalampi alusta ja niiden ajo-ominaisuuksia on parannettu muun muassa leveämmällä raideleveydellä ja nopeammalla ohjauksella. Suurin osa autoista on Spider-mallia ja ne tunnistaa kojetaulun mallikilvestä.
Suorituskyky
Valmistaja on ilmoittanut kaikille korimalleille samat suoritusarvot.
Original Six
Original six on terminä harhaanjohtava, sillä kuudesta seurasta todellisuudessa vain kaksi (Montréal Canadiens ja Toronto Maple Leafs) on NHL:n perustajajäseniä. NHL:ssä oli seuroja, jotka olivat aloittaneet ja lopettaneet ennen monien Original Six -seurojen perustamista. Termi tuleekin vuoden 1967 laajentumisesta, jolloin NHL:n joukkuemäärä kaksinkertaistettiin. Tällöin sarjassa oli kuusi vanhaa ja kuusi uutta seuraa.
Christian Nørgaard
Seurajoukkueura
Kesällä 2018 Nørgaard siirtyi italialaisseura Fiorentinaan, jossa hän pelasi kuusi Serie A:n ottelua. Kesällä 2019 hän siirtyi englantilaisseura Brentfordiin, jossa hän pelasi ensimmäisellä kaudellaan mestaruussarjassa nousukarsinta mukaan lukien 45 ottelua. Lokakuussa 2020 hän loukkaantui kauden 2020–2021 neljännessä sarjaottelussa, ja nilkkavamman myötä hän pelasi kauden aikana vain 17 mestaruussarjan ottelua ja yhden nousukarsintaottelun. Nousun varmistanutta voittoa Swansea Citystä hän seurasi vaihtopenkiltä. Liigacupissa Brentford eteni välierään, jota ennen Nørgaard pelasi cupissa neljä ottelua ja teki maalin toisella kierroksella Southamptonia vastaan sekä rangaistuspotkukilpailun viimeisen maalin kolmannella kierroksella West Bromwich Albionia vastaan.
Kaudella 2021–2022 Nørgaard pelasi Valioliigassa 35 ottelua, jotka kaikki avauskokoonpanossa, ja teki maalin kauden avanneessa 2–0-voitossa Arsenalia vastaan, helmikuussa jälleen Arsenalia vastaan ja huhtikuussa Watfordia vastaan. Kaudella 2022–2023 hän pelasi 22 valioliigaottelua, jotka yhtä lukuun ottamatta avauskokoonpanossa, ja teki maalin elokuussa Fulhamia vastaan.
Maajoukkueura
Nørgaard pelasi useissa Tanskan nuorisomaajoukkueissa. Vuonna 2011 hän pelasi alle 17-vuotiaiden EM-kilpailuissa neljä ottelua, joissa hän teki yhden maalin, ja saman ikäluokan MM-kilpailuissa kolme ottelua. Alle 21-vuotiaiden EM-kilpailuissa hän pelasi yhteensä viisi ottelua vuosina 2015 ja 2017.
Nørgaard pelasi Tanskan A-maajoukkueessa ensimmäisen kerran syyskuussa 2020 Kansojen liigan ottelussa Englantia vastaan. Maaliskuussa 2021 hän pelasi kolme MM-karsintaottelua. Kesän 2021 EM-kilpailuissa hän tuli vaihdosta kentälle alkulohko-otteluissa Belgiaa ja Venäjää vastaan sekä jatko-otteluissa Walesia, Tšekkiä ja Englantia vastaan Tanskan yltäessä välieriin. MM-kilpailuissa 2022 hän pelasi muutaman minuutin toisessa alkulohko-ottelussa Ranskaa vastaan. Hän on pelannut toukokuun 2023 loppuun mennessä 20 A-maaottelua, joissa kahdeksan kertaa avauskokoonpanossa. Hän teki maalin lokakuussa 2021 MM-karsinnan vierasottelussa Moldovaa vastaan.
Invincible (Michael Jacksonin albumi)
Invincible on yhdysvaltalaisen laulajan Michael Jacksonin kymmenes ja viimeinen studioalbumi, joka julkaistiin 30. lokakuuta 2001. Albumi oli Jacksonin ensimmäinen uutta materiaalia sisältänyt julkaisu sitten vuoden 1997 remix-albumin Blood on the Dance Floor: HIStory in the Mix sekä Jacksonin ensimmäinen studioalbumi sitten vuoden 1995 levyn HIStory: Past, Present and Future, Book I. Invinciblen tuottamisesta ja kirjoittamisesta vastasivat muun muassa Rodney Jerkins, R. Kelly, Teddy Riley sekä Jackson itse. Albumin teemoina olivat Jacksonin aiemman tuotannon tapaan henkilökohtaiset kokemukset, romantiikka ja vainoharhaisuus. Albumi sai hyvän vastaanoton kriitikoilta.
Invincibleltä julkaistiin neljä singleä: ”Speechless”, ”You Rock My World”, ”Cry” ja ”Butterflies”, joista ”Speechless” ja ”Butterflies” julkaistiin Yhdysvaltojen ulkopuolella sekä jätettiin ilman musiikkivideota. Ne saavuttivat paikan kymmenen parhaan joukossa Yhdysvaltain Billboard Hot 100 -listalla ja niittivät menestystä myös maailmanlaajuisesti. Kappale ”Cry” ei saavuttanut muiden singlejen menestystä. Sony Music Entertainment lopetti albumin promoamisen Jacksonin ja hänen levy-yhtiönsä Epic Recordsin välisten ristiriitojen vuoksi. Invincible keräsi Grammy-palkinnon ehdokkuuden parhaasta pop-laulusuorituksesta. Musiikkilehti Billboardin lukijat äänestivät Invinciblen vuosikymmenen parhaaksi albumiksi vuonna 2010.
Invincible oli kaupallinen menestys: se ensiesiintyi 11 valtion albumilistan ensimmäisellä sijalla, muun muassa Yhdysvalloissa, Isossa-Britanniassa, Australiassa, Ranskassa ja Sveitsissä. Albumi oli kuuden muun valtion albumilistalla kymmenen parhaan joukossa. Invincible menestyi heikoimmin Meksikossa, jossa se saavutti 29. sijan. Albumi palasi listoille vuonna 2004 sekä uudelleen Jacksonin kuoleman vuoksi vuonna 2009. Vaikka Invincible on myynyt maailmanlaajuisesti yli 13 miljoonaa kappaletta, se on katsottu olleen Jacksonille kaupallinen epäonnistuminen verrattuna hänen aiempiin levyihinsä.
Invinciblestä julkaistiin viisi eriväristä versiota: sininen, punainen, vihreä, oranssi ja hopeinen. Väriversioista vain hopeisen valmistusta ei ole lopetettu.
Taustaa
Jackson kirjoitti ahkerasti uutta materiaalia ollessaan yhtyeessä The Jackson 5. Hän alkoi vähitellen työskentelemään sooloartistina erilaisissa projekteissa, mikä johti lopulta itsenäisiin studioalbumeihin, joista merkittävimpinä pidetään vuoden 1979 Off the Wallia ja vuoden 1982 Thrilleriä. Maailman myydyin albumi sekä kaupallinen menestys Thriller varjosti usein Jacksonin muita projekteja sen suuren maineen ja saavutusten vuoksi. Jackson ei ollut ennen Invincibleä julkaissut uutta materiaalia sitten vuoden 1997 remix-levyn Blood on the Dance Floor: HIStory in the Mix eikä uutta studioalbumia sitten vuoden 1995 levyn HIStory: Past, Present and Future, Book I. Invinciblen on katsottu olleen käytännössä Jacksonin uran comeback eli paluu.
Jackson aloitti uuden materiaalin nauhoittamisen lokakuussa 1997 ja lopetti kahdeksan viikkoa ennen albumin julkaisua elokuussa 2001, kun kappale ”You Are My Life” oli saatu valmiiksi. Jackson oli osoittanut kiinnostusta rap-artistiin ja halusi sellaisen ainakin yhdelle kappaleelle. Jackson oli huomauttanut, ettei halua tunnettua rap-artistia. Jacksonin tiedottaja ehdotti hänelle New Jerseystä kotoisin olevaa artistia ”Fats”. Kun Jackson kuuli kappaleen valmiin tuotoksen, hän päätti nauhoittaa Fatsin kanssa myös toisen kappaleen albumille. Rodney Jerkins on todennut Jacksonin hakeneen erilaista musiikillista tyylisuuntaa hänen aikaisempiin tuotoksiinsa verrattuna.
Jackson on listattu kirjoittajaksi ja tuottajaksi suurimmassa osassa Invinciblen kappaleista. Kappaleiden tuottajina mainitaan tekijätiedoissa Jacksonin lisäksi Rodney Jerkins, Teddy Riley, Andreao ”Fanatic” Heard, Kenneth ”Babyface” Edmonds, R. Kelly ja Dr. Freeze. Lisäksi sanoittajina mainitaan R. Kelly, Fred Jerkins III, LaShawn Daniels, Nora Payne ja Robert Smith. Invincible oli Jacksonin ja Rileyn kolmas peräkkäinen yhdessä työstämä studioalbumi. Se jäi Jacksonin uran kymmenenneksi sekä hänen elinaikansa viimeiseksi studioalbumiksi. Invinciblen tekemisen on kerrottu kustantaneen 30 miljoonaa dollaria.
Jackson omisti albumin 15-vuotiaalle afronorjalaiselle pojalle Benjamin ”Benny” Hermansenille, joka joutui uusnatsien puukottamaksi ja tappamaksi Norjan pääkaupungissa Oslossa tammikuussa 2001. Syynä kunnianosoitukseen oli osittain se, että Jacksonin nuori oslolainen ystävä Omer Bhatti oli myös Hermansenin ystävä. Invinciblen omistuskirjoituksessa lukee:
Invincible on omistettu Hermansenin lisäksi Jacksonin isoäidille Nicholette Sottilelle sekä Jacksonin vanhemmille Joseph Jacksonille ja Katherine Jacksonille.
Rakenne ja tyyli
Invinciblen tyylilajeja ovat R&B, hip hop, tanssipop, adult contemporary music ja urban. Jackson on kirjoittanut albumin 16 kappaleesta 14. Albumin pituus on 77 minuuttia ja seitsemän sekuntia. Kappaleiden sanoitukset käsittelevät Jacksonin henkilökohtaisia kokemuksia, jotka koostuvat romantiikasta, vainoharhaisuudesta, yksityisyyden loukkaamisesta sekä uhkaavista tilanteista. Invinciblen on todettu olevan sekoitus aggressiivisia kappaleita ja balladeita. Albumin avauskappale on ”Unbreakable”, jonka ensimmäisen säkeistön viimeisellä rivillä lauletaan: ”With all that I've been through/I'm still around”.
Jackson kertoi VIBE-lehden haastattelussa vuonna 2002 inspiraatiosta kappaleen ”Speechless” kirjoittamiseen:
Kappaleessa ”Privacy” heijastuvat Jacksonin omat henkilökohtaiset kokemukset, median hyökkäykset ja sensaatiolehtien epätarkkuudet. ”The Lost Children” on kappale vaarassa olevista lapsista. Kappaleessa ”Whatever Happens” Jackson laulaa kolmannessa persoonassa. Sen sanoituksessa, jota on kuvailtu ”rosoiseksi intensiteetiksi”, puhutaan kahdesta nimeämättömään ja uhkaavaan tilanteeseen osallistuneesta ihmisestä. Albumilla on neljä balladia: ”You Are My Life”, ”Butterflies”, ”Don’t Walk Away” ja ”Cry”. Kappale ”Cry” vastaa Jacksonin vuoden 1987 albumin Bad kappaletta ”Man in the Mirror” ja kertoo yhteisestä maailmanparantamisesta.
Kappaleiden ”Butterflies” ja ”Break of Dawn” sanoitusten on katsottu olevan ”häikäiseviä” sekä sellaisia, jotka saavat kuuntelijan ”huokumaan”. Kappaleessa ”Threatened” nähtiin olevan tarinan siemen ja sen on katsottu olevan eräänlainen ”Thrillerin” serkku. Kappale ”You Are My Life” kertoo rakkaudesta, ja Jackson laulaa siinä: ”You are the sun, you make me shine, or more like the stars that twinkle at night”.
Sonyn ja Jacksonin riita
Invincible aiheutti suuria riitoja Jacksonin ja hänen levy-yhtiönsä Sony Music Entertainmentin välille. Jackson oli odottanut saavansa takaisin oikeudet edellisiin albumeihinsa 2000-luvun alussa, minkä myötä hän saisi niiden myynnistä kaikki tuotot itselleen. Sopimuksesta kävi kuitenkin ilmi, että Jackson saisi oikeudet vasta vuosien kuluttua. Hänelle selvisi pian, että häntä edustanut asianajaja toimi myös Sonyn edustajana, mikä synnytti eturistiriitoja. Jackson oli huolissaan siitä, että Sony oli painostanut häntä vuosien ajan myymään osuutensa yhtiöstä Sony/ATV Music Publishing. Hän käytti syntyneitä yhteenottoja hyväkseen kyetäkseen sanoutumaan irti Sonyn kanssa solmitusta sopimuksesta. Jackson ilmoitti hieman ennen Invinciblen julkaisua Sony Music Entertainmentin johtajalle Tommy Mottolalle, että hän aikoi jättää yhtiön. Sony keskeytti ilmoituksen seurauksena kaikki Invincibleä koskeneet toimenpiteet.
Jackson protestoi yhdessä kannattajiensa kanssa Sonya heinäkuussa 2002, kun hän ajoi kaksikerroksisella linja-autolla yhtiön Lontoon konttorin edustalla ja heilutti kylttiä, jossa luki: ”Sony kills music!” (suom. ”Sony tappaa musiikin!”). Jackson nimitti Mottolaa ”paholaiseksi” sekä ”rasistiksi” ja väitti, ettei tämä tukenut afroamerikkalaisia artisteja vaan käytti heitä hyväkseen. Jackson syytti Mottolaa myös siitä, että tämä oli kutsunut kollegaansa Irv Gottia ”lihavaksi nekruksi”. Sony kieltäytyi uusimasta Jacksonin kanssa tehtyä sopimusta ja väitti, että 25 miljoonan dollarin mainoskampanja epäonnistui Jacksonin kieltäydyttyä Yhdysvaltojen-kiertueesta. Jackson puhui heinäkuussa 2002 New Yorkin Harlemissa musiikkiteollisuuden korruptiosta sekä salaliitosta yhdessä muiden muusikoiden ja tuottajien kanssa ja sanoi:
Jackson käytti esimerkkinä lauluntekijä Otis Blackwellia, joka kuoli rahattomana vaikka sävelsi muun muassa klassikkoteokset ”All Shook Up”, ”Great Balls of Fire” ja ”Don’t Be Cruel”:
Mainonta ja singlet
Invinciblen mainontaan tarkoitetun budjetin kerrottiin olleen 25 miljoonaa dollaria. Jackson järjesti albumin mainostamisen helpottamiseksi kaksi erikoiskonserttia New Yorkin Madison Square Gardenissa syyskuussa 2001 hänen 30-vuotisen soolouransa kunniaksi. Jackson esitti konserteissa uransa hittejä sekä uutena materiaalina Invinciblen kappaleen ”You Rock My World”. Lisäksi Jackson esiintyi yhtyeen The Jacksons kanssa ensimmäistä kertaa sitten vuonna 1984 päättyneen kiertueen Victory Tour. Konserteissa esiintyi Jackson lisäksi muun muassa Britney Spears, Whitney Houston, rock-yhtye Guns N’ Rosesin kitaristi Slash, Mýa, Usher, Tamia, ’N Sync ja monia muita artisteja. Konsertit näytettiin kaksituntisena erikoislähetyksenä CBS-kanavalla marraskuussa 2001.
Albumilta julkaistiin neljä singleä: ”Speechless”, ”You Rock My World”, ”Cry” ja ”Butterflies”. Kappaleet ”Speechless” ja ”Cry” julkaistiin Yhdysvaltojen ulkopuolella. ”Speechless” ja ”Butterflies” jäivät ilman musiikkivideota. ”You Rock My World” julkaistiin albumin ensimmäisenä singlenä elokuussa 2001 ja nousi kymmenen parhaan joukkoon Yhdysvaltain Billboard Hot 100 -listalla. Kappaleen kansainvälinen menestys oli suurempaa: se nousi 12 valtion albumilistan viiden tai kymmenen parhaan kärkeen. Kappale saavutti listaykkösen aseman Ranskassa, listakakkosen aseman Norjassa, Suomessa, Tanskassa ja Belgiassa, listakolmosen aseman Italiassa, listanelosen aseman Australiassa ja listavitosen aseman Ruotsissa sekä Sveitsissä.
Albumin neljäs ja viimeinen single ”Butterflies” julkaistiin helmikuussa 2002. Se nousi 14. sijalle Yhdysvaltain Billboard Hot 100 -listalla sekä toiselle sijalle Yhdysvaltain Top R&B/Hip-Hop -albumeiden listalla, jossa se vietti viisi viikkoa listakakkosena. ”Cry” nousi kansainvälisesti monien listojen 40 parhaan joukkoon. Se saavutti eniten menestystä Tanskassa (16. sija), Ranskassa (30. sija) ja Belgiassa (31. sija). ”Speechless” on albumin harvinaisin single: se julkaistiin ainoastaan Aasiassa eikä noussut yhdellekään singlelistalle. Kappale ”Heaven Can Wait” sai radiosoittoa, vaikkei sitä julkaistukaan singlenä. Se nousi kuitenkin Yhdysvaltain Top R&B/Hip-Hop -albumeiden listalla 72. sijalle.
Musiikkivideot
thumb|320px|Kuvakaappaus kappaleen ”[[You Rock My World” musiikkivideosta. Lähikuvassa vasemmalla Michael Jackson, oikealla Chris Tucker.]]
Invinciblen kappaleista vain ”You Rock My World” ja ”Cry” saivat musiikkivideon, joista jälkimmäisessä Jackson ei esiinny itse. ”You Rock My World” jäikin Jacksonin viimeiseksi musiikkivideoksi, sillä seuraavat olivat lähinnä montaaseja hänen aiemmista musiikkivideoistaan. Musiikkivideon ”You Rock My World” kuvasi Paul Hunter ja se julkaistiin vuonna 2001. Se on yli 13 minuuttia pitkänä myös lyhytelokuva. Video esittää Jacksonin ja Chris Tuckerin näyttelemiä henkilöitä, jotka yrittävät saada naisen kiintymyksen seuraamalla tätä pitkin lähiympäristöä. Videossa esiintyvät Jacksonin ja Tuckerin lisäksi Marlon Brando sekä Michael Madsen. Videota on verrattu Jacksonin vuoden 1987 albumin Badin musiikkivideoihin ”Smooth Criminal” ja ”The Way You Make Me Feel”. Itse kappaleelle myönteisen arvion antanut Yale Daily Newsin kirjoittaja Catherine Halaby kuvaili, että video on ”suora jälkeläinen” videosta ”Smooth Criminal”, sisältäen sävyjä videosta ”The Way You Make Me Feel”. Video voitti palkinnon ”NAACP Image Award” erinomaisena musiikkivideona vuonna 2002.
Musiikkivideo ”Cry” kuvattiin San Franciscon lahden ympäristössä. Lukuisat ihmiset ovat videossa käsi kädekkäin eri paikoissa, mikä symboloi mahdollisesti kappaleen sanoituksia: ”If we all cry, at the same time tonight”. Videon kuvasi valokuvaaja Nick Brandt, joka kuvasi Jacksonille myös HIStory-albumin musiikkivideot ”Childhood” ja ”Earth Song”. Jackson ei itse esiinny ollenkaan videossa, koska hän ei halunnut julkaista kappaletta singlenä, minkä huhuttiin johtuneen Jacksonin tyytymättömyydestä Sonyn myöntämiin mainontamenetelmiin sekä musiikkivideoihin tarkoitettuun budjettiin. Jacksonin huhuttiin myös halunneen työstää musiikkivideon uudestaan Iso-Britanniaan ja Yhdysvaltoihin, mutta aikomus peruttiin Sonyn lopetettua kaikki albumin mainoskampanjat.
Vastaanotto ja palkinnot
Invincible sai hyvän vastaanoton kriitikoilta. Heidän keskuudessaan toistuvasti esiintynyt elementti oli, että jotkut pitivät albumia Jackson yhtenä vähiten vaikuttavana äänitteenä lähinnä sen pituuden vuoksi. AllMusicin toimittaja Stephen Thomas Erlewine antoi albumille kolme tähteä viidestä kommentoimalla, että Invincible oli ”kipinä” ja kuulosti paremmalta kuin mikään muu Jacksonin levy sitten vuoden 1991 Dangerousin. Erlewine totesi, että albumilla oli hyvää materiaalia, mutta se ei riittänyt tekemään Invinciblestä Jacksonin tarvitsemaa ”comebackia” – hänellä olisi pitänyt olla oikeastaan albumi, joka kuulosti vapaalta eikä rajoittuneelta kuten Invincible – mutta se tarjoaa muistutuksen siitä, että hän voi luoda todella hyvää popmusiikkia.
Rolling Stonen toimittaja James Hunter antoi Invinciblelle kolme tähteä viidestä ylistämällä albumin kappaleita yleisesti, mutta totesi albumin myöhempien balladien tekevän siitä liian pitkän. Hunter totesi myös, että Jackson ja Teddy Riley tekivät Invinciblestä ”jotakin todella komeaa ja älykästä”, jolloin kuuntelijat ”keskittyivät kappaleiden tärkeisiin rytmeihin”, kuten Santanan intohimoisiin huudahduksiin ja Lubbockin upeasti sovittamiin sinfonian ulottuvuuksiin.
Kriitikko Robert Christgau antoi albumille arvosanan A- kommentoimalla Jacksonin muusikon taitojen unohtuneen usein sekä totesi, että albumi vaikutta liian pitkältä verrattuna Jacksonin muihin albumeihin. Entertainment Weeklyn toimittaja David Browne antoi albumille arvosanan C- kommentoimalla Invinciblen olevan Jacksonin ensimmäinen albumi sitten Off the Wallin, joka ei tarjonnut käytännössä mitään uusia käänteitä, mutta huomautti albumin tuntuneen hänen mielestään ”antologialta Jacksonin pienemmistä hiteistä”.
Musiikkilehti Billboard toteutti mielipidekyselyn pian Invinciblen julkaisun jälkeen. ”Ylivoimainen enemmistö”, yhteensä 79 prosenttia 5 195 vastanneesta ei yllättynyt, että albumi nousi listaykköseksi Yhdysvaltain Billboard 200 -listalla. Lehti kertoi myös yhteensä 44 prosentin vastaajaosuuden julistaneen Jacksonin olevan yhä ”popin kuningas”. 35 prosenttia ei ollut yllättyneitä albumin listasijoituksesta, mutta epäilivät, olisiko Invincible listaykkösenä vielä toisella viikolla. Vain 12 prosenttia vastanneista yllättyi albumin listasijoituksesta, koska edellisestä studioalbumista oli kulunut kuusi vuotta, ja yhdeksän prosenttia oli hämmästynyt albumin menestyksestä sitä edeltäneen negatiivisuuden vuoksi. Lehden lukijat äänestivät Invinciblen vuosikymmenen parhaaksi albumiksi vuonna 2010.
Invincible sai yhden Grammy-palkinnon ehdokkuuden vuonna 2002. Kappale ”You Rock My World” oli ehdolla parhaan pop-laulusuorituksen palkinnolle, mutta hävisi James Taylorin kappaleelle ”Don’t Let Me Be Lonely Tonight”. Koska albumi oli julkaistu lokakuussa 2001, se ei ollut oikeutettu muihin Grammy-ehdokkuuksiin.
Listasaavutukset ja kaupallinen menestys
Invincible oli kansainvälinen menestys. Se saavutti listaykkösen aseman 12 valtiossa, muun muassa Isossa-Britanniassa, Australiassa, Belgiassa, Alankomaissa, Saksassa, Norjassa, Ruotsissa ja Sveitsissä. Albumi sijoittui lisäksi lukuisten valtioiden albumilistojen kärkikymmenikköön, esimerkiksi Itävallassa, Kanadassa, Suomessa, Italiassa ja Uudessa-Seelannissa. Invincible menestyi heikoiten Meksikossa, jossa se saavutti korkeimmillaan 29. listasijoituksen. Albumi on myynyt 13 miljoonaa kopiota maailmanlaajuisesti. Sen myynti oli kuitenkin huomattavasti alhaisempaa kuin Jacksonin aiempien albumien, mikä johtui osittain hiipuneesta pop-teollisuudesta, puuttuvasta mainonnasta, maailmankiertueen puuttumisesta ja Jacksonin sekä Sonyn välisestä riidasta.
Inuvialuktun
Inuvialuktun on Kanadassa puhuttava eskimo-aleuttilainen kieli. Nimeä käytetään yleisesti kuvaamaan erilaisia Kanadan Luoteisterritorioissa inuvialuit-inuiittien puhumia kieliä.
Invincible (Michael Jacksonin albumi)
Listasaavutukset ja kaupallinen menestys
Bernard Zuel kommentoi Invinciblen myyntiä australialaisessa The Sydney Morning Herald -sanomalehdessä loppuvuonna 2003 seuraavasti:
Inuvialuktun
Kielestä SIL International käyttää nimeä Western Canadian Inuktitut ja koodia ikt. Inuktitutin kielestä käytetään nimeä Eastern Canadian Inuktitut ja koodia ike. Molempien kielien ISO 639-2 -koodi on kuitenkin sama iku.
Inuvialuktun on virallinen kieli Luoteisterritorioissa ja sitä kirjoitetaan latinalaisin aakkosin. Virallinen näkemys kielestä kuitenkin poikkeaa hieman kielitieteilijöiden näkemyksestä. Kielitieteilijöiden mukaan kyse on kolmesta varsin erilaisesta ja etäisestä murteesta, jotka virallisesti on niputettu yhteen.
Se kuuluu inuiittikielten murrejatkumoon, joka alkaa Alaskasta ja jatkuu nauhamaisena ketjuna pitkin Pohjois-Amerikan mantereen pohjoisrannikkoa aina Labradorin niemimaalle saakka ja edelleen Baffininsaaren kautta Grönlannin länsi- ja itärannikolle. Inuvialuktunin läheisimmät sukukielet ovat inupiaq Alaskassa, inuktitut Kanadan itäosissa sekä grönlanti Grönlannissa.
Nykytilanne
Inuvialuktunia puhutaan läntisen Kanadan pohjoisosissa, pääasiassa Luoteisterritorioissa ja Nunavutissa. Kieli jakautuu kolmeen päämurteeseen, jotka ovat uummarmiutun, siglitun (sigliq) ja inuinnaqtun (kangiryuarmiutun).
Inuvialuitien pääkieleksi on viime vuosina tullut englanti. Tilastot kielen käytöstä Luoteisterritorioissa vaihtelevat, mutta kaikki ovat samaa mieltä siitä, että kieli ei ole elinvoimainen. Inuvialuit Cultural Resource Centren mukaan vain suunnilleen 10 % 4 000:sta inuvialuiteista puhuu mitään kielen murretta ja vain 4 % käyttää sitä kotona. Kanadan tilastokeskuksen mukaan vuonna 2001 kieltä itse ilmoitti puhuvansa 765 henkilöä 3 905:stä.
Larry Carriere
Larry Carriere (s. 30. tammikuuta 1952 Montreal, Quebec, Kanada) on uransa lopettanut kanadalainen jääkiekkoilija, pelipaikaltaan puolustaja.
Carriere edusti NHL-urallaan hänet varanneen Buffalon lisäksi Atlanta Flamesia (nyk. Calgary Flames), Vancouver Canucksia, Los Angeles Kingsia ja Toronto Maple Leafsia.
Carriere pelasi NHL:ssä yhteensä 367 ottelua tehoilla 16+74=90. Hän lopetti uransa vuonna 1980 27-vuotiaana.
Robert Ridgway
Robert Ridgway (2. heinäkuuta 1850 Mount Carmel, Illinois–25. maaliskuuta 1929) oli yhdysvaltalainen lintutieteilijä.
Keväällä 1867 Ridgway palkattiin, 16-vuotiaana, luonnontieteilijäksi Clarence Kingin johtamalle tutkimusmatkalle Yhdysvaltain luoteisosiin. 2 vuoden aikana Ridgway keräsi runsaasti lintunäytteitä ja oli retken avainhenkilöitä.
Ridgway oli eläintieteilijä Spencer Fullerton Bairdin oppilas. Bairdin siirtyessä Smithsonian-Instituutin sihteeriksi hän nimitti Ridgwayn Yhdysvaltain Kansallismuseon ensimmäiseksi täysipäiväiseksi lintutieteen intendentiksi, siitä huolimatta että Ridgway oli suorittanut vain lukion oppimäärän. Tässä virassa Ridgway palveli vuodesta 1880 kuolemaansa 1929 saakka. Ridgway julkaisi erään ensimmäisistä ja tärkeimmistä lintujen määrittämisen värijärjestelmistä teoksessaan A Nomenclature of Colors for Naturalists (1886, Boston: Little, Brown & Co.). 1912 hän julkaisi omakustanteena laajemman värinimikkeistön Color Standards and Color Nomenclature, jonka osittain rahoitti hänen ystävänsä ja kollegansa José Castulo Zeledón Costa Ricasta.
Ridgway avioitui Julia Evelyn Parkerin kanssa 1875. Heille syntyi yksi poika, Audubon Whelock Ridgway, joka kuoli keuhkokuumeeseen työskennellessään Chicagon Field Museumissa. Robert Ridgwayn veli John Livzey Ridgway (1859–1947) oli taidemaalari.
Ridgway kuvaili ja nimesi joukon lintulajeja, muun muassa tuhkapyyn (Dendragapus fuliginosus, joka on nykyisin yhdistetty lajiin Dendragapus obscurus) sekä pikkupreeriakanan (Tympanuchus pallidicinctus). Ridgwayn kunniaksi on nimetty punaniibis (Plegadis ridgwayi), haitinhiirihaukka (Buteo ridgwayi), ruskohelmipöllö (Aegolius ridgwayi), sirkkakehrääjä (Caprimulgus ridgwayi), jalisconneitokolibri (Thalurania ridgwayi), turkoosikotinga (Cotinga ridgwayi), kookossaarensieppari (Nesotriccus ridgwayi), harmaatiainen (Parus ridgwayi) ja asteekkirastas (Ridgwayia pinicola).
CentOS
CentOS (lyhenne sanoista Community Enterprise Operating System) on vapaa ja avoin Linux-jakelu.
CentOS Linux oli alun perin Red Hatin kaupalliseen Red Hat Enterprise Linux (RHEL) -käyttöjärjestelmän perustuva jakelupaketti, joka pyrkii toiminnalliseen yhteensopivuuteen sen kanssa. CentOS oli itsenäinen jakelu, kunnes Red Hat osti sen 2014. Joulukuussa 2020 projekti ilmoitti että RHEL 8:n klooniksi kehitetyn CentOS Linux 8:n päivitykset loppuvat vuoden 2021 lopussa.
CentOS Stream on syyskuussa 2019 esitelty versio, joka on "ylävirtaan" RHEL-jakelusta.
Yleiskatsaus
Rocky McGaugh ja Gregory Kurtzer perustivat CentOS:n vuonna 2004. Sen tarkoituksena oli tarjota yritystason käyttöjärjestelmästä maksuton versio.
Red Hat julkaisee Red Hat Enterprise Linuxin lähdekoodin GNU GPL -lisenssillä, mutta binääriversiot ovat maksullisia. CentOS-projektin kehittäjät kääntävät RHEL:n lähde-RPM-paketeista maksuttoman uudelleenjakelun. Red Hatin logo ei kuitenkaan saa näkyä uudelleenjakelussa, eikä siinä saa viitata Red Hatiin tavaramerkillisistä syistä. Näin vältetään sekaannukset kaupallisen RHEL:n ja maksuttoman CentOS:n välillä. Red Hatiin viitataankin nimellä PNAELV (Prominent North American Enterprise Linux Vendor).
Red Hat on osallisena CentOS:n kehittämisessä.
CentOS käyttää RPM-paketinhallintaa, jonka pääasiallisena paketinhallintaohjelmana on komentorivikäyttöinen yum. Graafisessa tilassa paketinhallintaohjelmana voidaan käyttää Red Hatin kehittämää up2date-ohjelmaa. Virallisten RPM-pakettien lisäksi on myös mahdollista käyttää Red Hatin tekemiä RPM-paketteja, sillä CentOS on täysin binääriyhteensopiva Red Hat Enterprise Linuxin kanssa. Paketit eroavat lähinnä kuvitusten, kuten logojen osalta.
Rantasuon raatajat
Rantasuon raatajat on Orvo Saarikiven ohjaama elokuva vuodelta 1942. Elokuva perustuu Urho Karhumäen vuonna 1923 ilmestyneeseen romaaniin Rantasuon sankarit, josta ilmestyi uusittu laitos vuonna 1943 elokuvan ensi-illan jälkeen nimellä ''Rantasuon raivaajat. Romaani murrosvuosilta''.
1860-luvulle Hämeeseen sijoittuvan elokuvan päähenkilön rooliin Rantasuon nuoreksi isännäksi Taavetiksi valittiin yli-ikäinen Eino Kaipainen. Taavetti onnistuu viemään kilpakosijan nenän edestä suuren tilan tyttärestä Maijasta itselleen morsiamen (Ansa Ikonen). Avioliitto ei kuitenkaan ole auvoisaa, vaan sitä koettelevat niin luonnonvoimat kuin ihmisetkin. Sota-aikainen isänmaallishenkinen elokuva heijastelee ajan henkeä siinä, kuka maan ja isänmaan omistaa.
Wilhelm Reich
thumb|Wilhelm Reich thumb|Wilhelm Reichin muistolaatta Berliinissä. Wilhelm Reich (24. maaliskuuta 1897 Dobzau, Galitsia, Itävalta-Unkari – 3. marraskuuta 1957 Lewisburg, Pennsylvania, Yhdysvallat) oli itävaltalainen psykiatri. Hän tutki suurten ihmisjoukkojen psykologiaa ja kuului psykopolitiikan edelläkävijöihin.
Reich valmistui lääketieteen tohtoriksi Wienin yliopistosta vuonna 1922. Hän oli kiinnostunut Sigmund Freudin tutkimuksista ja toimi psykoanalyytikkona Saksassa. Hän julkaisi 1927 tutkimuksen Die Funktion des Orgasmus, joka koski seksuaalisten orgasmivaikeuksien yhteyttä neurooseihin. Hän pohti myös marxilaisuuden vaikutusta seksuaaliseen vapautumiseen. Sittemmin hänet erotettiin kansainvälisestä psykoanalyyttisesta yhdistyksestä (IPV) ja hän kehitti omaa psykologista oppiaan orgonomiaa.
Marxilainen Reich eli 1930-luvulta lähtien maanpakolaisena Tanskassa, Ruotsissa ja Norjassa ja lopulta Yhdysvalloissa. Hän alkoi myydä kehittämiään orgonikammioita syöpäpotilaille ja tuomittiin puoskaroinnista. Hän kuoli vankeudessa vuonna 1957.
M/S Beachy Head
M/S Beachy Head on englantilaisen Andrew Weir Ltd:n omistama rahtialus. Alus on rakennettu vuonna 2003 Flensburger Schiffsbau Ges. -nimisellä telakalla Flensburgissa, Saksassa. Kuollutta painoa aluksella on 13 300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Beachy Head on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo. Nykyisin Beachy Headilla operoi suomalainen rahtivarustamo Finnlines reitillä Helsinki-Århus
Beachy Headin sisaraluksia ovat M/S Hartland Point, M/S Eddystone, M/S Anvil Point, M/S Hurst Point ja M/S Longstone.
Musashi-Murayama
Musashi-Murayama on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Fussan, Higashiyamaton ja Tachikawan kaupunkeihin, Mizuhon maaseutukaupunkiin sekä Saitaman prefektuurin Tokorozawan kaupunkiin. Musashi-Murayamassa on 72 314 asukasta (vuonna 2017) ja sen pinta-ala on 15,32 neliökilometriä.
Nykyisen muotoinen Musashi-Murayaman kaupunki perustettiin 3. marraskuuta 1970. Kaupungin pohjoisosassa kohoavat Sayaman kukkulat. Osa Yokotan lentotukikohdasta sijaitsee Musashi-Murayaman alueella. Kaupunki on Tokion metropolin kaupungeista ainoa, jonka alueella ei kulje rautateitä.
Sarah Nanko
Sarah Nanko (s. 2. kesäkuuta 1997 Los Angeles, Kalifornia, Yhdysvallat) on yhdysvaltalainen lapsinäyttelijä, joka tunnetaan muun muassa elokuvasta Eye See Me (2007). Hän on myös esiintynyt televisiosarjan Mullan alla yhdessä jaksossa vuonna 2005. Vuonna 2008 hän esiintyi kahdessa elokuvassa. Ensimmäisen kerran hän esiintyi näyttämöllä vuonna 1999 ollessaan kaksivuotias, mutta aloitti aktiivisen näyttelemisen vuonna 2004.
Riski
Riski tarkoittaa, että johonkin tavoittelemisen arvoiseen asiaan liittyy myös mahdollisuus negatiivisesta lopputuloksesta. Arkikielessä riskiä käytetään synonyymina epäonnistumisen tai uhan todennäköisyydelle. Turvallisuuden näkökulmasta riski tarkoittaa onnettomuuden todennäköisyyden ja seurausten yhdistelmää. Matemaattisesti riski on kielteisen lopputuloksen todennäköisyys kerrottuna sen aiheuttamilla menetyksillä.
Sana riski tulee latinan sanasta risicare, joka merkitsee karin tai karikon kiertämistä.
Riski taloustieteessä
Taloudellinen riski merkitsee esimerkiksi sijoituksesta saatavan palautuksen odottamatonta vaihtelua tai volatiliteettia. Menestyvä liiketoiminta perustuu riskienhallinnalle, (laskelmoitujen riskien ottamiselle), jonka keinoja on esimerkiksi vakuutus.